《晓发武阳馆即事书情》
唐代·权德舆

清晨策羸车，嘲唽闻村鸡。行将骑吏亲，日与情爱暌。

东风变林骑，南亩事耕犁。青菰冒白水，方塘接广畦。

杂英被长坂，野草蔓幽蹊。泻卤成沃壤，枯株发柔荑。

芳树莺命雏，深林麏引麑。杳杳途未极，团团日已西。

哲士务缨弁，鄙夫恋蓬藜。终当税尘驾，盥濯依春溪。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。